open-index/open-wikipedia-markdown huggingface dataset:
Sudans riksvåpen

**Sudans riksvåpen** ble tatt i bruk i 1969 og ligner arabiske riksvåpen og kjennetegn. Det har en stilisert sekretærfugl som bærer et særpreget skjold fra Muhammed Ahmeds tid. Han var den selverklærte Mahdi som hersket over Sudan en kort periode på 1800-tallet. I Sudans riksvåpen er det to skriftbånd, et i overkant og et i underkant. Det øvre viser det nasjonale mottoet *Al-nasr lena* (Seieren er vår), og det nedre viser statens navn, *Jumhuriyat as-Sudan* (Republikken Sudan).

Sekretærfuglen ble valgt som en særpreget sudanesisk - og afrikansk variant av «Saladins ørn» og «Qureishs hauk» som inngår i flere andre arabiske staters riksvåpen. Fargene i riksvåpenet er de panarabiske fargene rødt, grønt, sort og hvitt.

## Tidligere riksvåpen
Før 1969 bestod Sudans riksvåpen av et neshorn omkranset av to palmetrær.

Fil:Emblem of Sudan (1956–1970).svg|Sudans riksvåpen mellom 1956 og 1969
Eswatinis riksvåpen

**Eswatinis riksvåpen** blir holdt oppe av en løve som symboliserer Eswatinis konge, og en elefant som symboliserer dronningen. Riksvåpenet viser i midten et skjold hentet fra Emasotsha-regimentet, et assegaierspyd, disse elementene er også å finne i Eswatinis flagg. Hjelmtegnet er en hodepynt i oterskinn dekorert med enkefuglfjær.
Valgspråket «*Siyinqaba*» betyr «*Vi er fortet*».
Kommunestyrevalg i Træna

**Kommunestyrevalg i Træna** er en oversikt over kommunestyrevalg og folkeavstemninger i Træna kommune, i Nordland fylke.

Kommunestyrevalg med partilister er blitt avholdt siden 1979. I 1947 og i perioden 1955−1975 var det direkte valg på personer, og velgerne leverte lister over foreslåtte medlemmer av kommunestyret. De som fikk flest stemmer ble kommunestyremedlemmer. 

## Folkeavstemninger
### [[Rådgivende folkeavstemning om tilslutning til EU 1994]]

### [[Rådgivende folkeavstemning om tilslutning til EF 1972]]

## Kommunestyrevalg
### 2023

### 2019

### 2015

### 2011

### 2007

### 2003

### 1999

### 1995

### 1991

### 1987

### 1983

### 1979

### 1975

### 1955−1971

### 1951

### 1947

### 1945

## Kilder
*Statistisk sentralbyrå

## Se også
*Træna
Jeriko

**Jeriko** (arabisk: أريحا –&nbsp;*&#702;Arīḥā*; hebraisk:  – *Yeriḥo*) er en by på vestbredden av Jordan-elven, i Den palestinske selvstyremyndigheten like nordvest for Dødehavet og øst for Jerusalem. Navnet betyr «måne», og hentyder trolig til tilbedelse av månen i tidligere tider. Byen er verdens lavest beliggende, 260 meter under havets nivå.

## Historie

Jeriko er en av verdens eldste byer, første gang bosatt omkring 12&nbsp;000 f.Kr, men siden forlatt og bosatt igjen omkring 9600&ndash;7000 f.Kr, altså umiddelbart etter den før-keramiske neolittiske kuldeperioden i yngre dryas. På denne tiden hadde byen trolig mellom 200 og 1000 innbyggere.

Det arkeologiske funnstedet ble utgravet allerede fra sent 1800-tall, men i moderne tid først av arkeologen Kathleen Kenyon 1952&ndash;58, noen år før kollegaen James Mellaart startet utgravningene av den nesten like gamle byen Çatal Höyük i Anatolia i Tyrkia.

Det er funnet i alt 20 ulike bosettinger etter hverandre i tid, og byen var betydelig både i steinalderen, i bronsealderen, i Bibelsk tid og under Romerriket.

Kenyon var egentlig interessert i å utforske bronsealderbyen Jeriko, som også er kjent fra Bibelen, men fant lag på lag med eldre, neolittiske bosettingsrester. Befolkningen levde av jordbruk med korndyrking (hvete og bygg) og gasellejakt, men neppe husdyrhold i den tidligste perioden.

Det mest karakteristiske ved byen er restene av en dødskult hvor avdødes hodeskaller ble påsmurt leire for å gjenskape ansiktstrekkene, og cowrie-skjell ble innsatt i øyehulene. Denne forfedre-kultusen foregikk i bolighusene og var trolig fundert i hver enkelt familie. Siden landbruksrevolusjonen med ensidig kosthold medførte sterkt redusert levealder i neolittisk tid, på kanskje bare 25&ndash;30 år, er det rimelig å anta at det store fokuset på og frykten for en altfor tidlig død gav opphav til kultusen. Man finner samme kultus i flere andre byer i området, eksempelvis i Ain Ghazal i Jordan.

Byen hadde runde eller ovale steinhus og en sammenhengende ringmur av stein, flere meter høy. Det har lenge vært antatt at dette var en forsvarsmur, men nyere studier konkluderer med at dette antakelig er en mur til vern mot flom i det som i dag er et tørt og karrig landskap. Det faktum at tilsynelatende «forsvarstårn» var oppsatt på *innsiden* av muren, styrker teorien om at muren ikke hadde noen militær karakter. Det samme gjør det faktum at det trolig ikke fantes andre bosettinger i området på denne tiden som kunne ha utgjort noen trussel mot Jeriko. Et av tårnene var hult innvendig og det ble funnet en rekke menneske-skjelett i hullet, som synes å ha blitt dumpet i tårnet mot slutten av byens andre bosettingsperiode.

Jeriko ble okkupert av Israel under seksdagerskrigen, men tilbakelevert til den palestinske selvstyremyndigheten i henhold til Osloavtalen mellom Israel og PLO.

## Litteratur
* Scarre, Chris (red) (2005): *The Human Past*, Hudson&Thames, London.
* Kenyon, Kathleen M. (1957): *Digging up Jericho*, Ernest Benn, London.

## Referanser


## Eksterne lenker
*
Sør-Afrikas riksvåpen

**Sør-Afrikas riksvåpen** ble antatt i 2000 og erstattet det tidligere fra 1932.

Mottoet ** er på khoisan og betyr «ulike folk forent».
Tannstein

**Tannstein** er forkalket avleiring på tennene som blir dannet av at plakk regelmessig befinner seg på tennene. Tannsteinens ru overflate gjør den ideell for videre plakkdannelse, noe som truer sunnheten til tannkjøttet. Tannstein gir mye raskere flekker på tennene enn vanlige tenner uten tannstein.

Tannstein opphoper seg når tannpleien i munnen ikke er tilstrekkelig. Når tannstein har blitt dannet, vil den i all hovedsak være for godt festet til at den kan fjernes med tannbørste eller skyllemidler. Man må da oppsøke tannleger for å få tannsteinen fjernet med spesialinstrumenter.

Tannstein er ikke farlig. Tennene anses å få et syreangrep som forkalker tannen.

Det finnes to ulike sorter tannstein: spyttsten og serumsten. Spyttstein dannes nær de store spyttkjertlene. Det er vanlig at spyttstein sitter på innsiden av fortennene i underkjeven.

Denne formen for tannstein begynner med en hvitaktig farge. Etterhvert blir den hardere og mørkere i fargen. 

Serumstein dannes i tannkjøttslommene og kan forårsake betennelse i tannkjøttslommene. Den er vanligvis hardere enn spyttstein og har en mørkebrun fargetone. Serumstein fester seg ofte i små øyer som sitter fast på tannoverflaten.
Seychellenes riksvåpen

**[[Seychellene]]s [[riksvåpen]]** består av et våpenskjold med en skilpadde på en grønn mark. Opp av marken kommer et kokosnøtttre og bak dette er det blått hav, med to øyer og et skip. Over skjoldet er det en sølvhjelm med en tropikkfugl oppå, med blå og hvite bølger i mellom. Skjoldet holdes av to hvite sverdfisker. Under skjoldet står Seychellenes motto «Finis Coronat Opus» (latin for «Enden kroner arbeidet»).
Tanzanias riksvåpen

**Tanzanias riksvåpen** består av en krigers skjold som bærer en gyllen andel på den øvre delen og fulgt under av Tanzanias flagg.

Den gyldne andel representerer mineralene i den forente republikken; den røde andelen under flagget symboliserer den rike, fruktbare jorda i Afrika; mens det bølgeformete båndene representerer landet, sjøen, innsjøene og kystlinjene.

Den gyldne andelen av flagget har en brennende fakkel som symboliserer friheten (UHURU), opplysning og kunnskap; et spyd symboliserer forsvaret av friheten og øksen og hakken som krysser hverandre er de redskaper som Tanzanias folk bruker i utviklingen av landet.

Skjoldet står på en representasjon av Kilimanjaro, Afrikas høyeste fjell. Støttennene til en elefant på hver side av skjoldet blir støttet av en kvinne og en mann kledd i nasjonale farger, med bladene fra kryddernellik ved mannens føtter og bomullsblader ved kvinnens føtter, indikasjon på samarbeid.

Tanzanias motto – *Uhuru na Umoja* –  er skrevet på swahili og betyr «Frihet og Enhet».
Togos riksvåpen

**Togos riksvåpen** ble tatt i bruk 14. mars 1962.

Riksvåpenet viser to røde løver som symboliserer folkets mot. Buen og pilen er en oppfordring om at alle borgere må være aktive i forsvaret av landets frihet. Under løvene er det et gyllent skjold med bokstavene **RT** (*République Togolaise*). 

Over er det to flagg. På båndet står det «Union, Paix, Solidarité» (*Enhet, fred, solidaritet*). Tidligere stod det «Travail, Liberté, Patrie» (*Arbeid, frihet, fedreland*).
Tunisias riksvåpen

**Tunisias riksvåpen** er det billedlige symbolet på den nordafrikanske nasjonen Tunisia.

Tunisias riksvåpen er et tredelt skjold der alle felt er i gull. I det venstre feltet er det en skålvekt, i det høyre en svart løve med et sverd. I midten av våpenskjoldet står mottoet til Tunisia: «Frihet, Orden, Rettferdighet» skrevet med arabiske skrifttegn i sort på et gyllent bånd. I skjoldhodet er det blått hav med et punisk skip med brunt skrog og hvite seil. Over skjoldet er det en rødkantet hvit sirkel med et halvmåne- og stjerneemblem, dette brukes også i Tunisias flagg.

Skipet er til minne om de første nybyggerne i landet, innvandrerne fra Fønikia. Til sammen symboliserer skipet, løven og krumsverdet nasjonens valgspråk.

Riksvåpenet ble tatt i bruk i 1956, da med felt i 3 ulike farger. Riksvåpenet ble endret i 1963, etter at monarkiet ble avskaffet. Den nåværende riksvåpenet ble innført i 1989, med samme innhold som foregående utgave men med alle felter i gull.

## Referanser
Vest-Saharas riksvåpen

**Vest-Saharas riksvåpen** ble tatt i bruk av frigjøringsbevegelsen Polisario da Den saharawiske arabiske demokratiske republikk ble erklært 27. februar 1976. 

Riksvåpenet viser to rifler i kryss, med Vest-Saharas flagg hengende fra hver av riflene. Over riflene finnes en rød halvmåne og stjerne, som i flagget. 
På hver side er det olivenkvister som tradisjonelt har vært brukt til å symbolisere fred.
På bunnen av riksvåpenet er det skrevet «frihet, demokrati, enhet»" på arabisk (حرية ديمقراطية وحدة) som også er nasjonalmottoet for Vest-Sahara

## Se også
* Vest-Saharas flagg
* Vest-Sahara
* Den saharawiske arabiske demokratiske republikk
Zambias riksvåpen

**Zambias riksvåpen** ble tatt i bruk 24. oktober 1964 i forbindelse med at landet ble uavhengig.

Skjoldet er på svart bunn seks stolpvise sølv strenger dannet av bølgesnitt. På øvre skjoldkant en hammer krysslagt med en hakke under en flygende ørn. Skjoldholdere er en mann kledd i grønt og en kvinne kledd i rødt, begge står på et postament av en bakkete grønn jord med et oljeboringstårn, en frukt og en sebra, samt nederst et flagrende hvitt bånd med teksten ONE ZAMBIA ONE NATION.

Riksvåpenet er dermed dels strengt heraldisk i skjoldets innhold, og dels stedegent med nasjonale figurer rundt skjoldet.
Andorras riksvåpen

**Andorras riksvåpen** ble antatt i 1969 og består av et skjold delt i fire felter.

De fire feltene representerer henholdsvis byen La Seu d’Urgell i Spania (i rødt en gull mitra med sølvkant), byen Foix i Frankrike (i gull tre røde søyler), kongeriket Aragón (i gull fire røde søyler), og den franske provinsen Béarn (i gull to gående røde okser).

Under skjoldet står Andorras nasjonaldevise: «Virtus Unita Fortior». Oversatt fra *[[latin]]*: «Forenet dyd er sterkere». 

Våpenets utforming bygger på tradisjoner tilbake til 1150.
Bosnia-Hercegovinas riksvåpen

**Bosnia-Hercegovinas riksvåpen** ble antatt i 1998 og består av et blått og gult skjold med sju hvite femoddete stjerner.

Den kroatiske og serbiske befolkningen hevdet at det tidigere riksvåpenet bare symboliserte den bosniske befolkningen. En utenlandsk komité ble oppnevnt til å foreslå et nytt riksvåpen og flagg for å bidra til minsket spenning mellom de tre etniske gruppene. I det nye flagget og riksvåpenet er de historiske og etnisk symbolene for Bosnia og Hercegovina helt tatt bort.

## Historiske riksvåpen


Fil:Tvrtko.png|Konge av Bosnia Tvrtko Kotromanićs våpen, 14. århundre
Fil:Wappen Bosnien-Herzegowina.png| Under Østerrike-Ungarn 1878 - 1918
Fil:Bosnien_och_Hercegovina_gammalt_statsvapen_(800-talet).png| Autonome Bosnias opprør mot Østerrike-Ungarn 19. århundre
Fil:Coat of Arms of the Socialist Republic of Bosnia and Herzegovina.svg|Jugloslavisk sosialistrepublikk 1946 - 1991
Fil:Coat of arms of Bosnia and Herzegovina (1992–1998).svg|Republikken Bosnia-Hercegovina 1991 - 1998
Mannen fra Hong Kong

***Mannen fra Hong Kong*** (originaltittel: *The Man from Hong Kong*) er en hongkongkinesisk-australsk actionfilm fra 1975 regissert av Brian Trenchard-Smith. Hovedrollene spilles av Jimmy Wang Yu og George Lazenby. 

## Handling
Inspektør Fang er inspektør i Hongkongs spesialpoliti. Han er ute etter å ta knekken på et narkotikanettverk og kommer omsider ansikt til ansikt med Wilton – som er selve edderkoppen i nettet. 

## I rollene
(utvalg)
*Yu Wang –  Inspector Fang Sing Leng (as Jimmy Wang Yu) 
*George Lazenby –  Jack Wilton 
*Sammo Hung – Win Chan

## Referanser


## Eksterne lenker
*
Burg-Sankt Michaelisdonns amt

**Burg-Sankt Michaelisdonns amt** (tysk: *Amt Burg-Sankt Michaelisdonn*)  er et amt i Ditmarsken i den tyske delstaten Schleswig-Holstein.

Amtet ble dannet i 2008 ved en sammenslåing av Eddelak-Sankt Michaelisdonns amt og Burg-Süderhastedts amt.

## Inndeling
Amtet deles videre inn i disse kommunene:

## Referanser
Corydoras julii

***Corydoras julii*** er en art i gruppen pansermaller. Det er en bunnlevende fisk som blir opptil 6&nbsp;cm lang.

## Akvaristikk
Arten er populær i akvariehandelen på grunn av et tiltalende utseende og fredelig adferd.
De trives best i grupper på 4 eller flere individer av samme art, og akvariet bør romme minst 75 liter.

*[[Corydoras trilineatus]]* kan forveksles med *Corydoras julii*, og selges ofte under dette navnet i akvariehandelen.

## Oppdrett
Det er svært vanskelig å se forskjell på kjønnene. *Corydoras julii* legger hvite egg som klistrer seg til overflater i akvariet. Hunner legger vanligvis 100 eller flere egg om gangen. 
## Eksterne lenker
*
Guri Trygsland

**Guri Trygsland** (født 9. november 1880 i Bjelland, Vest-Agder, død 16. april 1952) var en norsk lærer og forfatter.

Hun var datter av Lars Larsen Trygsland og Targjer Salvesdatter, f. Åmsland. Guri Trygsland døde ugift, og ligger gravlagt på Bjelland kirkegård i Marnardal kommune.

## Bibliografi
* *Flere aar i en sørlandsk fjeldbygd* (1923)
* *Needlandsgjenta* (1925)
* *Døden sonar* (1927)
* *Mannfolkprat : Skodespel i fire vendingar* (1930)
* *Hildegunn* (1933)

## Se også
* Sørlandsforfattere

## Referanser


## Kilder
* *Gravutskrift mottatt av Kirkevergen i Marnardal*
* Slekt og Data Gravminnebasen, minneside basert på bilder og gravminnedata for Guri Trygsland, født Bjelland, (09.november 1880 - 16.april 1952)
*
Yukon (elv)

:*Se også [[Yukon]] – territorium i Canada*
**Yukon** (gwich'in: *yu-kun-ah*, «stor elv») er en 3&nbsp;700 km lang elv som renner gjennom Canada og Alaska. Elveløpet begynner i Rocky Mountains i Yucon (som fikk navn etter elven) og går videre gjennom Alaska til den munner ut i Beringhavet. Samlet nedbørsområde er på 832&nbsp;700 km².

Tanana er den største sideelva til Yukon-elva, og er 915 kilometer lang. Den renner fra grensa mot Canada i øst og nordvestover via byen Fairbanks, og til byen Tanana hvor den munner ut i Yukon. Tanana er den tredje lengste elva i Alaska. Nedbørfeltet er på 118&nbsp;000 km².

Nowitna vest for Tanana er i alt 455 km lang, og er vernet over 400 km av sin lengde, gjennom *Nowitna National Wildlife Refuge*. Vassdraget er vilt og uberørt, og viktig i rekreasjonslivet.

Porcupine er 916 km lang, den har utspring i Canada og munner ut i Yukon-elva fra nord ved byen Fort Yukon. Her renner den gjennom store myrområder. Arten Alaskakaribu (engelsk: *Porcupine caribou*) får sitt navn fra denne elva. Ved elva ligger også Bluefish Caves som har rester av svært tidlig bosetting fra steinalderen. Nedbørfeltet er 61&nbsp;530 km².

Den nest lengste sideelva er Koyukuk, som er 805 km lang med et nedbørfelt på 155&nbsp;400 km². Den oppstår nord for Yukon-elva i fjellkjeden Brooks Range, i gates of the Arctic nasjonalpark. Elva munner ut i Yukon ved tettstedet Koyukuk. Denne sideelva hadde en større flom i 1994.

Neste større sideelv er Innoko, som også er 805 km lang, med utgangspunkt i Kuskowimfjellene i vestre Alaska. Den munner ut i Yukon-elva ved Holy Cross. Elva er vernet i de øverste områdene. Lengre nede får den tilsig av en egen bielv, Iditarod, som er 523 km lang. Totalt nedbørfelt for Innoko River er 6&nbsp;500 km².

## Eksterne lenker
* 
* Canadian Council for Geographic Education – artikler om historien rundt Yukon-elva.
* Yukon River Inter-Tribal Watershed Council – hjemmeside.
* Nowitna Natl Wildlife Refuge  – offisiell hjemmeside.
Mannen med den gyldne pistol

***Mannen med den gyldne pistol*** (originaltittel: *The Man with the Golden Gun*) er en britisk action-film fra 1974 som er en del av serien om den britiske etterretningsagenten James Bond som her spilles av den berømte britiske skuespilleren Roger Moore. Regien i denne filmen er ved Guy Hamilton. Tittelsang blir fremført av den skotske sangerinnen Lulu.

## Handling
James Bond (Roger Moore) må denne gangen kjempe mot noen som kanskje er hans likemann, Francisco Scaramanga (Christopher Lee), en verdensberømt leiemorder, hvis foretrukne våpen er en karakteristisk pistol i gull. Da Scaramanga stjeler den uvurderlige energiomformeren Solex Agitator, er det Bonds oppgave å gjenerobre apparatet og konfrontere den topptrente morderen. Ferden går fra Beirut til Macao og videre til Bangkok og Hongkong.

I filmen utførte James Bond et utrolig 360-graders tønnerullhopp over en Bangkok-kanal med en AMC Hornet.

Nick Nack spilles av den franske skuespilleren Herve Villechaize (23. april 1943 – 4. september 1993). Nick Nack er leiemorderen Fransisco Scaramanga's tjener, som har et ønske om at Scaramanga skal dø slik at han tar over hans store private øy.

### Om filmen
Den niende Bond-filmen og den andre med Roger Moore som Bond.

*Mannen med den gyldne pistol* omtales ofte som blant de dårligste Bond-filmene, men har fått brukbare kritiker på Rotten Tomatoes http://www.rottentomatoes.com/m/man_with_the_golden_gun/. Den gjorde det relativt bra på kinoene og spilte inn $97 millioner på verdensbasis http://www.imdb.com/title/tt0071807/business.

## I rollene
(utvalg)
*Roger Moore –  James Bond 
*Christopher Lee –  Francisco Scaramanga 
*Britt Ekland –  Mary Goodnight 
*Maud Adams –  Andrea Anders 
*Hervé Villechaize –  Nick Nack (as Herve Villechaize) 
*Clifton James –  Sheriff J.W. Pepper 
*Richard Loo –  Hai Fat 
*Soon-Tek Oh –  Lieutenant Hip (as Soon-Taik Oh) 
*Marc Lawrence –  Rodney 
*Bernard Lee –  M 
*Lois Maxwell –  Miss Moneypenny 
*Marne Maitland –  Lazar 
*Desmond Llewelyn –  Q

## Eksterne lenker
*
Leopardpansermalle

**Leopardpansermalle** kan referere til flere pansermaller i gruppen *[[Corydoras]]*:

* *[[Corydoras julii]]*
* *[[Corydoras leopardus]]*
* *[[Corydoras trilineatus]]*
Beggin’

«**Beggin**'» er en popsang fra 1967, skrevet av Bob Gaudio og Peggy Farina. Låten ble gjort populær av Frankie Valli & the Four Seasons i 1967. Det var gruppens andre singel fra albumet *New Gold Hits* og ble produsert av Bob Crewe. Denne versjonen nådde plass nummer 16 på *[[Billboard Hot 100]]*. Sangen har blitt covret en rekke ganger siden, og har oppnådd stor kommersiell suksess med blant andre norske Madcon og italienske Måneskin. 

## Bakgrunn
Sangen har blitt utgitt av en rekke artister og band siden. Shocking Blue gav ut en versjon av sangen på deres siste album *Good Times* i 1974.

Den franske musikeren Pilooski slapp en remiks av låten 2. juni 2007. Den ble først utgitt i få eksemplarer. Da låten ble en undergrunnshit, ble rettighetene til Bob Gaudio samt Peggy Farina klarert. Låten ble deretter utgitt offisielt. Denne versjonen nådde plass nummer 32 i Storbritannia, og toppet UK Dance Chart. Pilooskis remix av «Beggin'», er i all hovedsak samme versjon som Franki Valli & The Four Seasons ga ut i 1967. Den eneste forskjellen er at den opprinnelige utgaven er blitt manipulert med ekko og fase-polarisering.

Rremiks-samleplaten *Frankie Valli & The Four Seasons: Beggin': The Ultimate Collection* ble utgitt 16. juli 2007.

### Madcons versjon

Samme år som Pilooski lanserte den norske hiphop-gruppen Madcon sin versjon av sangen. Denne versjonen ble svært populær og gikk helt til topps på VG-lista Topp 20. Den har solgt til seks ganger platina. Madcons versjon av sangen var til forskjell fra Pilooskis versjon, en helt ny versjon av sangen, der alle instrumenter var spilt inn av 3Elementz, og all sang og rap var utført av Madcon. I 2008 ble Madcon tildelt Spellemannprisen i kategorien årets låt for sin versjon av «Beggin'». Samme år lå den på singellistene i Storbritannia, Tyrkia, Tyskland, Frankrike, Polen, Sveits, Russland og Belgia. Den nådde også plass 79 på den amerikanske singellisten i 2009. Per sommeren 2021 har Madcons versjon over 124 millioner visninger på YouTube.

### Måneskins versjon

I 2021 fikk den italienske gruppen Måneskin stor suksess med sin 2017-cover av låten. Gruppens cover var basert på Madcons versjon, og Måneskin fremførte den første gang da de deltok i italienske *X Factor* i 2017. Suksessen var godt hjulpet av at den trendet på det sosiale mediet TikTok, og av økt oppmerksomhet rundt gruppen etter Eurovision-seieren samme år med «Zitti e buoni». Måneskin-versjonen gikk inn på hitlister over hele Europa, og den toppet den internasjonale Spotify-listen i begynnelsen av juli 2021. Den gikk også inn på topp ti på den britiske singellisten, og den toppet listene i Tyskland, Sveits og Tsjekkia.

### Andre versjoner
Sommeren 2008 laget humorduoen Bye & Rønning en parodiversjon av sangen, med tittelen «Brennvin». Denne var basert på Madcons versjon og ble produsert av radiostasjonen P4 for Bye & Rønnings radioshow på P4 den sommeren. Teksten er på norsk og er en beskrivelse av framstillingsmetoden for brennevin.

 

## Referanser
Karl Solberg

**Karl Stian Solberg** (1921–2002) var lagmann ved Borgarting lagmannsrett fra 1977 til 1980, deretter lagmann ved Frostating lagmannsrett frem til han avgikk med pensjon i 1991. Solberg skrev seg inn i norsk rettshistorie på grunn av sin medvirkning til tre justismord: Moen-saken, Hage-saken og Rødseth-saken.

Da Fritz Moen ble dømt til 21 års fengsel og 10 års sikring fredag den 18. desember 1981, uttalte Moens forsvarer, Olav Hestenes, følgende: «For første gang i skranken tillater jeg meg å si at det er begått justismord.» Solberg reagerte heftig og øyeblikkelig: «Jeg vil ha meg frabedt den slags uttalelser i retten.»

Solberg brukte følgende ord i sin irettesettelse av Hestenes:

«Jeg vil som min personlige mening gi uttrykk for at denne saken har vært behandlet på en verdig måte, og at det skulle være lite å si på min prosessledelse. Jeg vil derfor beklage det utfall forsvareren kom med etter kjennelsen i går. Jeg hadde håpet at forsvareren selv ville komme med en beklagelse. Når han ikke gjør det, må jeg beklage det som hendte. Det var uverdig. Det er enhver forsvarers rett å være uenig med lagretten, men å komme med hentydninger om justismord, passer ikke i en norsk rettssal.»

De biologiske sporene som ble funnet på den døde kvinnen stammet ikke fra Moen. Solberg sa i sin rettsbelæring at dette ikke behøvde bety all verden; Sigrid Heggheim kunne jo hatt sex med en annen mann tidligere på kvelden, før Moen drepte henne.

Anne Regine Føreland, overlege i psykiatri og spesialist på døvepsykiatri, var oppnevnt sakkyndig i begge rettssakene mot Moen. Hun gjorde Solberg oppmerksom på at Moen ikke forsto det som ble sagt og at tempoet var altfor høyt. Solberg truet da med å vise henne bort fra rettslokalet for å vise ringeakt for retten.

Incest-dommen mot Atle Joar Hage falt i 1984. Ansvarlige dommere var foruten Solberg, Einride Einarson og Bård Olav Røsæg. Hage ble renvasket i 1998, elleve år etter sin død.

Solberg var også administrator i saken mot Arnfinn Nesset på 1980-tallet.

## Referanser
Kommunestyrevalg i Lurøy

**Kommunestyrevalg i Lurøy** er en oversikt over kommunestyrevalg avholdt i Lurøy kommune i Nordland. Lurøy ligger på Helgeland.

## 2023

## 2019

## 2015

## 2011

## 2007

## 2003

## 1999

## 1995

## 1991

## 1987

## 1983

## 1979

## Referanser

*Statistisk sentralbyrå
Ain Ghazal

**'Ain Ghazal**, arabisk betydning «gasellenes vår», er et arkeologisk funnsted med neolittisk bosetting like utenfor dagens Amman i Jordan. Den ble utgravet av arkeologen Gary Rollefson.

Ain Ghazal skriver seg fra den senere før-keramiske steinalderen, omkring 7500&ndash;6500 f.Kr. Byen hadde en rekke fellestrekk med Jeriko som lå mot vest, på andre siden av Jordan-elven. Begge byene har tidligere tilfeller av klassisk jordbruk med dyrking av korn, men Ain Ghazal er alene av de to byene om å ha umiskjennelige tegn på husdyrhold, av geiter. Det ble også drevet gasellejakt, som i Jeriko.

Felles for byene er også en forfedrekultus hvor enkelte avdødes hodeskaller ble atskilt fra kroppen, påsmurt leire for å gjenskape den dødes ansiktstrekk, og innsatt med cowrie-skjell som erstatning for øynene. De døde ble ellers begravet under eller mellom husene, som i så mange andre byer i Midtøsten og Anatolia på denne tiden. Husene var rektangulære med to rom, og det er funnet rituelle fellesanlegg med blant annet statuer i leire.

Mot slutten av den før-keramiske tiden vokste byen enormt, med en firedobling av befolkningen på relativt kort tid. Arealet økte da til 10&ndash;14 hektar, altså omtrent det samme som «superbyen» Çatal Höyük og atskillig større enn Jeriko. Dette har vært satt i samband med antatte flyktningebølger fra omkringliggende områder, og det antas at innvandringen førte til mer intensiv dyrking og geitehold, med nedbeiting og erosjon som resultat. Trolig førte den økologiske slitasjen til nesten total fraflytting.

## Referanser


## Litteratur
* Scarre, Chris (2005): *The Human Past*, Hudson&Thames, London.
* Rollefson, Gary O. (1998): «Ain Ghazal» i: *Paleorient* 24/1, side 43-58.

## Eksterne lenker
* «The Town of 'Ain Ghazal» ved Gary Rollefson og Zeidan Kafafi
* 'Ain Ghazal-statuer hos Smithsonian Institution
* Utgravningsrapporter fra 'Ain Ghazal, *Menic.utexas.edu*
Corydoras trilineatus

***Corydoras trilineatus*** er en art i gruppen pansermaller.
Den finnes i elva Amazonas, i Brasil, Colombia, Peru og Surinam.
Den blir opptil 6&nbsp;cm lang, og lever i vann med en pH mellom 6,0 og 8,0, en hardhet på 5–19 dGH og en temperatur mellom 22 og 26&nbsp;°C. 
Den eter makk, krepsdyr, insekter og plantemateriale.

Den legger eggene i tett vegetasjon. De voksne fiskene vokter ikke eggene.
Hunnen holder 2-4 egg mellom bukfinnene, hvor hannen befrukter dem i løpet av ca. 30 sekunder. Deretter svømmer hunnen til et høvelig sted hvor hun klistrer eggene fast. Paret gjentar dette inntil rundt 100 egg har blitt befruktet og festet.

## Akvaristikk
*Corydoras trilineatus* er en populær akvariefisk på grunn av et tiltalende utseende og fredelig adferd. Den kan forveksles med *[[Corydoras julii]]*, og selges ofte under dette navnet.

## Eksterne lenker
*
Metallpansermalle

**Metallpansermalle** er en art i gruppen *[[Corydoras]]*.
Det er en tropisk bunnfisk som lever i ca. 15 år. Hannene blir ca. 6,5 cm lange, hunnene ca. 7 cm. Kroppen er gul eller rosa-aktig, buken er hvit, og over hodet og ryggen er den blågrå. Finnene er gule eller rosa. 

I naturen lever den i stille, grunt vann med myk bunn som noen ganger er svært grumsete, men den finnes også i rennende vann. Temperaturen i dens naturlige habitat er 25&nbsp;°C til 28&nbsp;°C, pH ligger mellom 6,0 og 8,0, og hardheten mellom 5 og 19 DGH.

Den danner vanligvis stimer med 20-30 individer. Den eter makk, krepsdyr, insekter og plantemateriale.

## Akvaristikk
Metallpansermalle er en populær akvariefisk. Det er den *Corydoras*-arten som sees oftest i handelen. Den finnes også i en albino-variant.

## Eksterne lenker
*
Goodbye Pork Pie

***Goodbye Pork Pie*** er en newzealandsk road movie fra 1980 regissert av Geoff Murphy. Hovedrollene spilles av Tony Barry og Kelly Johnston.

Filmen ble svært populær i New Zealand hvor den ble sett av 600 000 på kino.

I 2017 kom en nyinnspilling med tittelen *[[Pork Pie]]*.

## Handling
Gerry er en arbeidsløs ungdom med jentetekke og en brennende trang til å kjøre bil med klampen i bånn. Ved en ren tilfeldighet kommer han over en håndveske med førerkort og papirer på en Mini Morris leiebil, og snart er han ute på landeveien med kurs for det store ukjente. Underveis tar han opp passasjeren John, som kom han til unnsetning da en trafikkpoliti ville bøtelegge ham for å ikke å ha brukt bilbelte. John har nettopp blitt dumpet av kjæresten og føler også som Gerry en trang til å blåse verden en lang marsj. Langs en landevei plukket de opp den lettlivede jenta Shirley, og sammen gjennomfører de en dramatisk biltur med ubestemt mål. Nærmest ved en misforståelse forlater de en bensinstasjon uten å betale, og i løpet av kort tid er de anmeldt for tyveri og etterlyst av politiet. I stedet for å stoppe ved første politisperring, presser Gerry klampen i bånn, og dermed er de to på vill flukt fra politiet. De finansierer ferden videre ved å selge deler av bilen, noe som fører til at de får møte flere merkelige personer på ferden.

## Om filmen
*Goodbye Pork Pie* var innspilt kronologisk i løpet av seks uker i 1979.

## I rollene <small>(utvalg)</small>
* Tony Barry – John 
* Kelly Johnston – Gerry Austin
* Claire Oberman – Shirl
* Shirley Gruar – Sue
* Bruno Lawrence – Mulvaney
* Stephen Tozer –  Traffic Cop 
* John Bach –  Snout 
* Frances Edmond –  Annette 
* Don Selwyn –  Kaitaia Policeman

## Referanser


## Eksterne lenker
*
Til Elise?

***Til Elise?*** er en musikalsk forestilling av Ingrid Bjørnov som ble spilt på Latter, Aker Brygge, i perioden 2007–2008. Forestillingen var basert på at Ingrid Bjørnov tok «Til Elise» og andre kjente melodier blant annet fra filmer og TV-serier, foruten opplevelser fra egen barndom på skolen og med sin egen familie på Oppsal i Oslo, og laget underholdning av det.

«Til Elise» (tysk *Für Elise*) er et pianostykke av Ludwig van Beethoven, komponert i 1810. Nyere forskning viser at det sannsynligvis skal være tilegnet Therese Malfatti, datter av Beethovens lege. Derav spørsmålstegnet i musikalens tittel.

Under arbeidet med musikalen var Wolfgang Plagge og Åsleik Engmark blant bidragsyterne.

Omtale fra Backstage.no:«Musikkhistorien er full av tilbakeholdt informasjon. Det er mye som tyder på at Til Elise egentlig burde hete Til Therese, at Beethoven ble drept av giftig gjedde og at ikke en gang Gilbert O'Sullivan er den han gir seg ut for å være. Frykten for å ha blitt lurt, frykten for å forveksle filmmusikken til Rosemary's Baby og Tre Nøtter til Askepott med hverandre holder Ingrid våken om nettene. Hun sliter også med kampen mot naturen og frykten for dårlig franskuttale. Backstage lover en tettpakket aften med musikalske krumspring...» [Fra folder på stolene i salen, og på nettsiden til management-selskapet.]Forestillingen ble kåret til beste forestilling på scene under Komiprisen 2008. I tillegg fikk Ingrid Bjørnov prisen for beste kvinnelige artist i revy og komedie for forestillingen.

## Medvirkende på scenen
*Ingrid Bjørnov, vokal og flygel
*Javed Kura, gitar
*Rino Johannessen, bass
*Ole Petter Hansen, trommer

## Scenebakgrunn
På scenen hang det en fotografisk reproduksjon av *Solen* av Edvard Munch, som i original i større format henger i Aulaen ved Universitetet i Oslo.

## Ansvarlige for produksjonen
*Regi: Ivar Tindberg
*Scenografi/grafisk design: Even Børsum
*Musikkarrangementer: Ingrid Bjørnov i litt udemokratisk samarbeid med musikantene.
*Teknisk ansvarlig/lyddesign: Kjetil Husøy
*Lydtekniker: Kjetil Husøy / Bodvar Rødset
*Lysdesign: Anders Busch
*Lystekniker: Anders Busch / Tommy Bønn
*«Flygel-effekt»: Terje Holli
*Produsent: Backstage Produksjon AS v/Lisbeth Wiberg Olsen

## Eksterne lenker
*  Utdrag fra forestillingen på play.no
* Latter.no på Aker Brygge, Oslo -Spillested for arrangementet
* Backstage Mangement – Manager for Ingrid Bjørnov
Maratonmannen

***Maratonmannen*** (originaltittel: *Marathon Man*) er en amerikansk thriller fra 1976 regissert av John Schlesinger. Hovedrollen spilles av Dustin Hoffman.

## Handling
Babe Levy (Dustin Hoffman) er en ung student med en lidenskap for jogging. Han sliter med å leve opp til minnet om sin avdøde far, som tok sitt eget liv. Babes bror, Doc Levy (Roy Scheider), jobber i all hemmelighet som amerikansk agent og blir drept av den tidligere stornazisten Dr. Christian Szell (Laurence Olivier), som har ankommet New York fra Uruguay for å hente stjålne diamanter fra hans ofre under krigen. På bakgrunn av dette blir Babe nå trukket inn i handlinger og hendelser som han ikke skjønner grunnene for, og det hele utvikler seg til en kamp på liv og død der han ikke vet hvem han kan stole på.

## Om filmen
Filmen ble tildelt en Golden Globe for beste birolle (Laurence Olivier) på film i 1977. Oliver ble Oscar-nominert i samme kategori i 1977.

*Maratonmannen* var den første filmen som ble sendt på NRKs «Nattkino» i 1987.

Det amerikanske filminstituttet har kåret Oliviers rollefigur til filmhistoriens 34. beste skurkeskikkelse.

## I rollene
(utvalg)
*Dustin Hoffman –  Thomas Levy 
*Laurence Olivier –  Dr. Christian Szell 
*Roy Scheider –  Henry Levy 
*William Devane –  Peter Janeway 
*Marthe Keller –  Elsa Opel 
*Fritz Weaver –  Professor Biesenthal 
*Richard Bright –  Karl 
*Marc Lawrence –  Erhard

## Referanser


## Eksterne lenker
*
Troides plateni

***Troides plateni*** er en sommerfugl i familiegruppen svalestjerter. Den hører til blant de sommerfuglene som kalles fuglevinger. En gruppe av svalestjerter som har fått sitt navn fordi framvingene er store og trekantet, noe som gjør at de ligner fugler når de flyr.

*Troides plateni* lever helt sørøst i Asia.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene. Eggene legges rett på larvens næringsplante. Larven lever som plantespiser og er radikalt forskjellige fra de voksne, både i levevis og i kroppsbygning.

*Troides plateni* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling
*Troides plateni* slektskap er ennå uavklart. Den plasseres av noen entomologer, som en underart til *[[Troides rhadamantus]]*. I annen litteratur er den regnet som en egen art.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Troides]]*
****** ***Troides plateni*** (Staudinger, 1888)

## Referanser


## Kilder
* Papilionidae – revised GloBIS/GART species checklist 
* www.funet.fi – Lepidoptera database

## Eksterne lenker
* 
* ''Troides plateni'' (''Troides rhadamantus'') – www.nic.funet.fi/
Ornithoptera alexandrae

***Ornithoptera alexandrae*** er en sommerfugl i familiegruppen svalestjerter. Den hører til blant de sommerfuglene som kalles fuglevinger. En gruppe av svalestjerter som har fått sitt navn fordi framvingene er store og trekantet, noe som gjør at de ligner fugler når de flyr. Hunnen kan oppnå et vingespenn på opptil 31 centimeter og er med det verdens største dagsommerfugl.

*Ornithoptera alexandrae* lever i den vestlige delen av Papua Ny-Guinea.

## Utseende

En kjempestor sommerfugl – hunnen er verdens største dagsommerfugl. Hannen har et vingespenn på 16-20 centimeter, hunnen er opptil 31 centimeter i vingespenn og kan veie 12 gram. Hannen er påfallende smalvinget, vingene er blågrønne med svarte felter. Hunnen er sjokoladebrun med gulhvite flekker, på bakvingene er de lyse feltene dominerende. Bakkroppen er gul hos hannen, hvitaktig hos hunnen.

## Levevis
Larvene lever på planter av slekten *[[Pararistolochia]]* i holurtfamilien (Aristolochiaceae). Larven lagrer stoffer fra den giftige næringsplanten for sin egen beskyttelse.

## Trusler
Arten forekommer bare i et svært begrenset område og er truet av flere faktorer, først og fremst avskoging til fordel for oljepalme-plantasjer. En stor del av artens leveområder ble også ødelagt av et vulkanutbrudd på 1950-tallet. Den er også meget ettertraktet blant samlere, det er i dag ulovlig å omsette villfangede eksemplarer, men noe ulovlig handel foregår trolig.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Ornithoptera]]*
****** ***Ornithoptera alexandrae***  Rothschild, 1907
****** synonym: *Troides alexandrae*

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Ornithoptera alexandrae'' (''Troides alexandrae'') – www.nic.funet.fi/
Nguyễn-dynastiet

:*Utfyllende artikkel: [[Vietnams historie]]*
**Nguyễn-dynastiet**, (vietnamesisk : *Triều Nguyễn*, uttales *nuyen*) var et keiserdynasti i Annam i perioden 1802 til 1945.

Dette var landets eneste herskerlinje. Navnet Nguyễn er keiserfamiliens familienavn, men er nå det vanligste familienavnet i Vietnam.
## Historie

Tidligere hadde kontrollen over Vietnam vært delt mellom Tây Sơn-dynastiet, med hovedsete i Hanoi, og Nguyen-dynastiet med hovedsete i Hue.  Nguyen-dynastiet overtok kontrollen over hele landet i 1802 da keiser Gia Long med utgangspunkt i sitt støttepunkt i Saigon slo Tay Son-dynastiet. 

Det var under Gia Longs styret at landet fikk benevnelsen *Việt Nam* (越南), men fra keiser Minh Mệnhs  tid, ble landet benevnt *Đại Nam* (大南). 

Nguyễn-riket omfattet også dagens Kambodsja, som var et protektorat, samt Laos. Nguyễn-keiserne var franskvennlige og søkte fransk beskyttelse mot de utenlandske kreftene som søkte innflytelse i landet.

Dette er således den historiske bakgrunnen for at den katolske kirke har stått så sterkt i landet.

Akkurat som situasjonen var i Kina under Qing-dynastiet, var det i Vietnam en rekke utenlandske krefter som søkte innflytelse.

Til slutt ble landet gjennom Saigontraktaten delt i tre, hvor Cochinkina ble en fransk koloni, mens Annam og Tonkin ble protektorater med selvstendighet bare på papiret.

Keiserdømmet opphørte formelt 25. august 1945 da keiser Bảo Đại abdiserte fra tronen og overførte makten til Viet Minh, etter et keiserstyre som hadde vart i 143 år. Keiseren tilbød seg å fortsette som rådgiver for de nye makthaverne, et forhold som varte i ett år.

Etter den kommunistiske maktovertakelsen ble den gamle keiserfamilien forfulgt, og de fleste søkte tilflukt i utlandet eller endret identitet. I dag er det vanskelig å identifisere hvem som tilhører denne adelsslekten. 

Etter Bao Dais død 30. juli 1997, overtok kronprins Bao Long (vietnamesisk: Bảo Long) som leder for Vietnams keiserlige hus.

Ved hans død 28. juli 2007 gikk oppgaven som leder for Nguyen-dynastiet videre til broren, prins Bảo Thắng.

## Linjaler

## Familietre

*Noter*:
* Numrene angir i hvilken rekkefølge de var keisere
* Årene angir regjeringsår.

## Eksterne lenker
*
Ornithoptera victoriae

* *O. v. regis*
* *O. v. archeri*
* *O. v. isabellae*
* *O. v. reginae*
* *O. v. rubianus*
* *O. v. epiphanes*
* *O. v. maramasikensis*

***Ornithoptera victoriae*** er en sommerfugl i familiegruppen svalestjerter. Den hører til blant de sommerfuglene som kalles fuglevinger. En gruppe av svalestjerter som har fått sitt navn fordi framvingene er store og trekantet, noe som gjør at de ligner fugler når de flyr.

*Ornithoptera victoriae* lever på Ny-Guinea og Salomonøyene. Denne arten er veldig ettertraktet mellom samlere, og truet av innsamling i tillegg til av avskoging. I dag drives det et visst oppdrett av arten for salg til samlere, dette er en viktig inntekstkilde for noen lokalsamfunn. Ville bestander er fredet og handel er bare lovlig med eksemplarer oppdrettet i fangenskap.

## Utseende
En enorm sommerfugl med et vingespenn på 15-18 centimeter, hunnen er størst. Hannen er mindre, med smale vinger. Forvingen har svart grunnfarge, men er skinnende grønn ved roten og i en flekk i vingespissen. Hunnen er sjokoladebrun med hvite flekker.

## Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.

*Ornithoptera victoriae* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Ornithoptera]]*
****** ***Ornithoptera victoriae*** Gray, 1856 
****** synonymer: *Troides victoriae* 
****** underarter: *O. v. regis* Rothschild, 1895 *O. v. archeri* Calderara, 1984 *O. v. isabellae* Rothschild & Jordan, 1901 *O. v. reginae* Godman & Salvin, 1888 *O. v. rubianus* Rothschild, 1904 *O. v. epiphanes* Schmid, 1970 *O. v. maramasikensis* Morita, 2000

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Ornithoptera victoriae'' (''Troides victoriae'') – www.nic.funet.fi/
William Westmoreland

**William Childs Westmoreland** (født 26. mars 1914, død 18. juli 2005) var en amerikansk general som blant annet var sjef for de amerikanske styrkene under Vietnamkrigen da denne var på sitt mest intense i perioden 1964 til 1968, og tjenestegjorde deretter som sjef for hæren fram til 1972.

## Bakgrunn
William Westmoreland kom fra en velstående sørstatsfamilie med bakgrunn fra tekstilindustrien og bankvirksomhet. Han begynte på United States Military Academy i West Point angivelig for å  «oppleve verden» og gikk ut i 1936 som artillerioffiser. Under andre verdenskrig tjenestegjorde han blant annet under operasjoner i Tunisia, Sicilia, Frankrike og Tyskland, og ble i løpet av krigen forfremmet til oberstløytnant og til slutt oberst ved krigens avslutning. 

Han ble kjent som en målrettet offiser, men fikk også rykte på seg for å være en offiser som tok meget godt vare på sine soldater. Etter krigen tok han en MBA ved Harvard Business School.

Under Koreakrigen var han sjef for *187. Regimental Combat Team* som var en enhet som blant annet deltok i landgangen ved Ichon. Etter Koreakrigen ble han utnevnt til brigadegeneral og tjenestegjorde de neste fem årene i Pentagon. I 1956 ble han, 42 år gammel, hærens yngste generalmajor.

## Vietnamkrigen

I juni 1964 ble Westmoreland sjef for *Military Assistance Command, Vietnam* (MACV), som var den amerikanske militære overkommandoen for styrkene i Vietnam. Som sjef for MACV ble han kjent for å overvurdere amerikanernes militære posisjon i Vietnam. Men etter hvert ble de nordvietnamesiske styrkene stadig sterkere, og Westmoreland måtte stadig be om ytterligere styrker. De amerikanske styrkene var på 16 000 da han overtok kommandoen, og økte til nærmere 550 000 under toppunktet i 1968. På denne tiden forlot Westmoreland Vietnam for å bli amerikansk hærsjef.

Under Tết-offensiven i 1968 hadde de nordvietnamesiske styrene og FNL stor framgang. Westmoreland hadde feilvurdert informasjonen og var ikke godt forberedt. Og selv om disse til slutt ble drevet tilbake, viste de samlede angrepene på de fleste store sørvietnamesiske byene at den amerikanske strategien hadde slått feil og at Vietnamkrigen ikke kunne vinnes slik det amerikanske militære engasjementet var lagt opp.

## Etter Vietnam
Fram til pensjonsalderen i 1972 tjenestegjorde Westmoreland som sjef for US Army. Mange militærhistorikere har påpekt at Westmoreland ble sjef for hæren på et svært vanskelig tidspunkt, hvor blant annet verneplikten ble opphevet og hæren skulle omdannes til en styrke med bare vervede soldater. Han svarte på denne utfordringen blant annet ved å søke å gjøre tjenesten best mulig, men møtte kritikk fra enkelte hold for at han var for liberal, blant annet ble det tillatt for soldatene å anlegge kinnskjegg (som var svært populært på den tiden) og drikke øl i mannskapsmessene. 

Westmoreland gjorde et mislykket forsøk på å bli valgt til guvernør i Sør-Carolina ved valget i 1974. Han ga ut sin selvbiografi *A Soldier Reports* i 1975. Senere arbeidet han med å forbedre skolesystemet i Sør-Carolina.

## Referanser
John Lee

**John Henry George Lee**, bedre kjent som **John «Babbacombe» Lee**, (født 15. november 1864, død 19. mars 1945) overlevde tre hengningsforsøk i England og er kjent som *the man they couldn't hang* (mannen de ikke kunne henge).

Lee ble født i Abbotskerswell, Devon, tjenestegjorde i Royal Navy og var en kjent tyv. I 1885 ble han dømt for det brutale drapet på sin arbeidsgiver Emma Keyse i hennes hjem i Babbacombe-bukta nær Torquay den 15. november 1884. Bevisene var utilstrekkelige, men fordi Lee var eneste hannkjønn i huset da mordet fant sted, hans kriminelle bakgrunn og et uforklarlig kutt på armen hans, ble han dømt til døden ved hengning. Det hjalp lite at Lee hele tiden bedyret sin uskyld.

23. februar i Exeter fengsel, ble det gjort tre forsøk på å henge ham. Alle mislyktes fordi fallemmen på skafottet ikke åpnet seg. Dette til tross for at den var blitt testet av James Berry, bøddelen, på forhånd. Dette førte til at Lees straff i stedet ble omgjort til livsvarig fengsel. Lee ble benådet i 1907. Den eneste kjente, utenom Lee, som har overlevd tre hengninger er Joseph Samuel.

Det har vært mange teorier på hvorfor fallemmen ikke åpnet seg, men i en offisiell rapport står det at ukorrekt bruk kan føre til at fallemmen låser seg når den blir vektlagt. Hendelsen var med på å føre til et nytt galge-design, som skulle forhindre at noe lignende skulle gjenta seg.

Etter hans løslatelse, skal Lee ha reist til USA. Ifølge boka The Man They Could Not Hang av Mike Holgate og Ian David Waugh, ble Lees gravstein funnet på kirkegården i Forest Home, Milwaukee. John Lee døde, høyst sannsynlig, i 1945.

I 1971 utga den engelske folkrock-gruppen Fairport Convention et tema-album, *«"Babbacombe" Lee»* der alle sangene hadde en eller annen tilknytning til John Lee og hans sak.

## Referanser


## Kilder
* Det britiske nasjonalarkivet, som har dokumentasjon om henrettelsen, tegninger av fallemmens mekanisme og utsagn fra alle som var til stede da henrettelsen skulle finne sted.
* Illustrert Vitenskaps Historie nr. 5/2007 – «John Lee ble forsøkt hengt tre ganger – uten resultat».